Մինչ Փաշինեան հանրութեան կը վստահեցնէր, թէ ինք որևէ ձևով չի միջամտէր դատաիրաւական համակարգի գործունէութեան, իր կառավարութեան մասնակից կուսակցութիւններէն՝ Հ.Յ. Դաշնակցութիւնը մտահոգութիւն յայտնեց ձերբակալութեան կապակցութեամբ, շեշտելով, որ այս քայլը քաղաքական հալածանքի մտավախութիւն կրնայ յառաջացնել։ Հանրապետական կուսակցութիւնը՝ ՀՀԿ-ն ուղղակիօրէն դատապարտեց ձերբակալութիւնը և քաղաքական բանտարկեալի պատմուճան հագցուց նախկին ղեկավարի մը, որուն իշխանութեան տարիներուն՝ Արցախի և Հայաստանի մէջ, քաղաքական հալածանքները, մամուլի ազատութեանց և մարդկային իրաւանց բռնաբարումները իր ամէնէն թեթև մեղքերէն էին։